La Policia Local salva la vida d’una persona que estava patint un infart en el tramvia
2025-07-24

Alertats pel 112, després de la telefonada del comandament del metro, agents de la Policia Local de Burjassot es van desplaçar, cap a les 00h de la nit, a l’Estació de l’Emaplme per a socórrer a un home, d’uns 60 anys, que estava patint un infart. El conductor del tramvia va donar la veu d’alarma a causa que a l’interior del mateix es trobava el citat home, inconscient i convulsionant.

Una vegada en l’estació, els agents van procedir a iniciar les maniobres de reanimació al mateix temps que sol·licitaven un SAMU urgent per a aconseguir, abans de res, estabilitzar a l’home i salvar la seua vida. Una vegada va arribar el SAMU, l’home va ser traslladat a l’Hospital La Fe.

La ràpida actuació dels tres agents que van acudir a la telefonada del 112 va ser crucial per a salvar la vida de l’home.